**УГОВОР**

**О ОБАВЉАЊУ СТРУЧНЕ ПРАКСЕ СТУДЕНАТА**

**ФАКУЛТЕТА ТЕХНИЧКИХ НАУКА У НОВОМ САДУ**

**закључен дана \_\_\_\_\_\_\_\_\_\_ године у Новом Саду између следећих уговорних страна:**

1. **УНИВЕРЗИТЕТ У НОВОМ САДУ, ФАКУЛТЕТ ТЕХНИЧКИХ НАУКА, Нови Сад, Трг Доситеја Обрадовића бр.6, матични број: 08067104, ПИБ: 100724720, кога као законски заступник заступа в. д. декана, проф. др Борис Думнић (у даљем тексту: Факултет)**

и

1. **Привредно друштво (пуно пословно име):**

**адреса**:

**матични број:**

**ПИБ:**

**које/г као законски заступник заступа директор:**

**(у даљем тексту: Привредно друштво)**

Члан 1.

Предмет овог уговора је регулисање права и обавеза уговорних страна у вези са упућивањем на стручну праксу и извођењeм стручне праксе студената Факултета, у складу са Законом о високом образовању (у даљем тексту: стручна пракса), која се реализује код Привредног друштва.

Циљ стручне праксе је да се студентима Факултета омогући да стекну практична знања, вештине и потребно радно искуство за обављање послова, као и оспособљеност за практичну примену стечених теоријских знања акредитованог студијског програма Факултета који похађају, у реалном радном окружењу.

Овај уговор омогућује извођење стручне праксе студентима свих струка са Факултета техничких наука (чија листа је дата у прилогу Уговора), уз претходно добијену сагласност Привредног друштва.

Члан 2.

Уговорне стране су сагласне да се овај уговор реализује добром вољом и без међусобних плаћања награде, накнаде и трошкова, односно да у испуњењу овог уговора уговорне стране немају једна према другој било какве нематеријалне и материјалне захтеве нити новчана потраживања, по било ком основу.

Уговорне стране су сагласне да студенти Факултета упућени на студентску праксу код Привредног друштва немају право на награду или накнаду за обављање студентске праксе нити на трошкове у вези са истом.

Уколико Привредно друштво буде у могућности да на било који начин стимулише студента за успешно обављање студентске праксе, то ће уредити непосредно са студентом и о томе није обавезно да обавести Факултет.

Члан 3.

Привредно друштво у које се студент упућује на стручну праксу има право да у складу са сопственим потребама и могућностима одреди број студената и време које могу да проведу у Привредном друштву стручној пракси, тe да о томе извести Факултет.

Уговорне стране заједнички доносе коначну одлуку о броју студената, почетку и завршетку стручне праксе у Привредном друштву.

Члан 4.

Студенти ће обављати стручну праксу у трајању од минимум 10 радних дана у Привредном друштву. Такође, Привредно друштво може омогућити обављање праксе у временском периоду дужем од 10 (десет) радних дана, уколико за то постоји потреба, уз обострану сагласност студента и Привредног друштва.

Члан 5.

Факултет је дужан да студенте извести о времену трајања стручне праксе и обавезама које су дужни да реализују током трајања исте у Привредном друштву.

За време извођења стручне праксе, студенти имају обавезе и одговорности, са којима ће их упознати Привредно друштво пре почетка обављања стручне.

Обавезе студената су:

1. да извршавају задатке утврђене планом рада и друге послове које им наложе ментори које именује Привредно друштво, а који су у вези са извршавањем стручне праксе;
2. да се придржавају правила Привредног друштва, нарочито о дисциплинској и материјалној одговорности запослених и важећих прописа, као и одредаба овог уговора;
3. да користе лична заштита средства заштите на раду у складу са прописима;
4. да својим радом и понашањем служе за пример запосленима Привредног друштва;
5. да за време практичне наставе не користе алкохолна пића нити друга опојна средства, као и да поштују забрану пушења;
6. да без сагласности Привредног друштва, у штампаним и другим медијима неће објављивати податке или ставове у вези са стручном праксом студената у Привредном друштву или друге податке и ставове о Привредном друштву.

Студент ће бити удаљен из Привредног друштва са извођења стручне праксе ако својим понашањем омета рад запослених Привредног друштва, процес рада Привредног друштва, или остале студенте на стручној пракси, или ако не поштује било коју од тачака наведених у претходном ставу од 1. до 6.

Привредно друштво је дужно да студентима које је примило на стручну праксу обезбеди стручни надзор и помоћ ради обављања стручне праксе.

Након обављене стручне праксе, надлежно лице предузећа је дужно да овери студентски Дневник праксе и изда потврду да је студент у наведеном периоду обављао стручну праксу. Форму и садржај Дневника дефинише Наставник стручне праксе одговарајућег студијског програма.

Члан 6.

Ради оспособљавања за безбедан и здрав рад, Привредно друштво је дужно да студента који се по основу обављања стручне праксе налази у радној околини Привредног друштва упозори на опасна места, опасности и штетности које се јављају или могу јавити у току обављања стручне праксе у Привредном друштву, односно упозори на мере безбедности које студент мора да примени, укључујући и стављање на располагање личних заштитних средстава у складу са прописима, и да га усмери на безбедне зоне за кретање.

Члан 7.

Факултет изјављује да су сви уписани студенти Факултета сваке школске године, почев од 01.10. текуће године до 30.09. наредне године, непрекидно 24 часа осигурани од последица несрећног случаја код акционарског друштва за осигурање.

Члан 8.

Овај уговор се закључује на неодређено време.

Уговорне стране могу овај уговор раскинути писаним споразумом.

Уговорне стране имају право и на једнострани отказ овог уговора достављањем писаног обавештења другој уговорној страни у ком случају отказни рок до истека важења овог уговора износи 15 (петнаест) дана од дана пријема писаног обавештења о отказу овог уговора.

Уговорне стране су сагласне да имају право да раскину или откажу овај уговор и у другим случајевима, у складу са законом.

Члан 9.

Овај уговор се сматра закљученим када га потпишу обе уговорне стране.

Закључивањем овог уговора престају да важе сви претходно закључени међусобни уговори о обављању студентске праксе између уговорних страна, уколико их је било.

Одредбе овог уговора могу се мењати уз сагласност уговорних страна, на начин и по поступку за његово закључивање.

Члан 10.

Евентуалне спорове из овог уговора уговорне стране решаваће споразумно, у противном, уговарају надлежност стварно надлежног суда у Новом Саду.

Члан 11.

Овај уговор је сачињен у 4 (четири) истоветна примерка од којих свака уговорна страна задржава по 2 (два) примерка.

|  |  |  |
| --- | --- | --- |
| **В. Д. ДЕКАНА**  **Проф. др Борис Думнић**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **ДИРЕКТОР**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |